Oraakkeli
Oraakkeli () tarkoittaa jumalan antamaa vastausta esitettyyn kysymykseen. Oraakkelilla tarkoitetaan myös paikkaa, jossa vastauksia annetaan, tai myöhemmässä kielenkäytössä ihmistä, joka vastaukset antaa. Vastaukset kysymyksiin välitettiin tyypillisesti esimerkiksi meedion tai pappien kautta. Tämä jätti välittäjille mahdollisuuden vaikuttaa neuvojen pyytäjiin.
Koraali
Koraali on luterilaisessa kirkossa koko seurakunnan laulama virsi. Koraalit ovat yleensä yksinkertaisia ja helposti laulettavia kappaleita. Koraalien sanat ovat usein loppusoinnullisia ja useita säkeistöjä lauletaan samalla melodialla. Martti Luther on säveltänyt joitain koraalimelodioita (muun muassa virren "Jumala ompi linnamme").